《千叶白浮蕖一首》
宋代·苏籀

娇酣拟谁似，韵甚莫为怜。
矧肯媚尘俗，诚能降佛仙。
洗君凡眼肉，嗟汝淤泥贤。
三六驼颜侣，盪舟从妬妍。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。